[{"text_idx": "#000002", "text": "Poliglota Renkontig\u0302o 2023, au\u0306 poliglotoj el la tuta mondo denove en Pollando"}, {"text_idx": "#000003", "text": "Mi tre g\u0302ojas, ke denove mi havis la s\u0302ancon esti en Teresin apud Varsovio c\u0302e la plej granda kunveno de poliglotoj, kiu c\u0302i-jare okazis la 14-19-an de junio. Rememorigite (mi skribis pri g\u0302i antau\u0306 unu jaro), la c\u0302efa organizanto estas E@I (Edukado@Interreto) \u2013 slovaka junulara neprofitocela organizaj\u0302o subtenanta kunlaboron kaj komunikadon en la kampo de interkultura edukado, c\u0302iam kaj c\u0302ie reklamanta la Esperanto-lingvon."}, {"text_idx": "#000004", "text": "Fakte, mi renkontis multajn Esperanto-amikojn! Kelkajn el ili unuafoje en la reala vivo, c\u0302ar g\u0302is nun ni konis unu la alian nur interrete. G\u0302enerale, estis ege agrable vidi tiom da samaj vizag\u0302oj! Antau\u0306 unu jaro mi dividis c\u0302ambron kun Julita (Pollando) Judy (Koreio) kaj Martine (Francio). Ni sukcesis esti en la sama loko kaj tempo denove. Kia renkontig\u0302o!"}, {"text_idx": "#000006", "text": "Lau\u0306 la organizantoj, la kunvenon c\u0302eestis 392 homoj, parolantaj entute pli ol 143 lingvojn! La plej populara estis (evidente) la angla, sed poste: la hispana, la germana, la franca, la itala, la rusa kaj la portugala. 69% de la partoprenantoj parolis almenau\u0306 unu slavan lingvon. Bonege, c\u0302ar venontjare Poliglota Renkontig\u0302o okazos en Prago!"}]